**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 16.01.2024, ora 08:00 – 17.01.2024, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 17.01.2024, ora 07:00**

**RÂURI**

**Debitele au fost în general în scădere, exceptând râurile din bazinele hidrografice: Jiu, Vedea, Argeș, Ialomița, afluenții Oltului inferior și pe cele din Dobrogea unde au fost staționare.**

**Pe râurile din bazinele hidrografice: Bârzava, Caraș, Nera și Cerna, debitele au fost în ușoară creștere datorită cedării apei din stratul de zăpadă și propagării, iar pe cursurile inferioare ale Crasnei, Barcăului, Crișului Repede și Crișului Negru, creșterile s-au datorat numai propagării.**

**Debitele se situează la valori în jurul și peste mediile multianuale lunare pe râurile din bazinele hidrografice: Vișeu, Iza, Tur, Someș, Crișuri, Mureș, Bârzava, Nera, bazinul superior și mijlociu al Bistriței, pe cursurile superioare ale Timişului, Jiului, Prutului și pe unii afluenți din bazinul mijlociu al Oltului. Pe celelalte râuri debitele se situează la valori cuprinse între 30-90% din normalele lunare, mai mici (sub 30%) pe râurile din bazinele hidrografice: Tazlău, Bârlad, Jijia, bazinul superior al Ialomiței, unii afluenți din bazinul inferior al Jiului, bazinul inferior al Oltului, bazinul superior al Argeșului și pe unele râuri din Dobrogea.**

**Formațiunile de gheață (gheață la maluri, pod de gheață, năboi, sloiuri) existente pe râurile din Maramureș, Moldova și Transilvania au fost în extindere și intensificare, iar cele existente pe râurile din zonele de deal și munte din Oltenia și Muntenia s-au menținut fără modificări importante.**

**Nivelurile pe râuri la stațiile hidrometrice se situează sub COTELE DE ATENȚIE.**

**Debitele vor fi în general staționare, exceptând râurile din bazinele hidrografice: Vișeu, Iza, Tur, Lăpuș, Crasna, Barcău, Crișuri, Arieș, Bega, Timiș, Bârzava, Caraș, Nera, Cerna și Jiu, unde vor fi în creștere datorită precipitațiilor lichide prognozate, cedării apei din stratul de zăpadă și propagării.**

**Formațiunile de gheață (gheață la maluri, pod de gheață, năboi, sloiuri) existente pe râurile din Moldova se vor menține fără modificări importante, iar pe celelalte râuri vor fi în diminuare și restrângere.**

**Nivelurile pe râuri la stațiile hidrometrice se vor situa sub COTELE DE ATENȚIE.**

**DUNĂRE**

**Debitul la intrarea în țară (secțiunea Baziaș) în intervalul 16.01.2024 – 17.01.2024 a fost în scădere, având valoarea de 8600 m3/s, peste media multianuală a lunii ianuarie (4950 m3/s).**

**În aval de Porţile de Fier debitele au fost în scădere pe sectoarele Gruia – Calafat și Oltenița – Tulcea și în creștere pe sectorul Bechet – Giurgiu.**

**Debitul la intrarea în țară (secțiunea Baziaș) va fi în scădere (8400 m3/s).**

**În aval de Porţile de Fier, debitele vor fi în scădere pe sectoarele Gruia – Corabia și Călăraşi – Tulcea şi în creştere pe sectorul Tr. Măgurele – Olteniţa.**

***Se situează în faza I de apărare următoarele sectoare de dig:***

**- Peceneaga-Turcoaia, Măcin-Iglița-Carcaliu, Ostrov-Peceneaga, Gârliciu-Dăeni, Smârdan-23 August I, 23 August-Grindu, Ciulineț–Isaccea, Crișan, Letea, Gorgova, Sf. Gheorghe, Tudor Vladimirescu (din administrarea ANAR); Chilia Veche (din administrarea consiliilor locale); dig Șosea Măcin-Smârdan (fără deținător) - jud. Tulcea.**

***Se situează în faza a II-a de apărare următoarele sectoare de dig:***

**- R3, R4 (din administrarea ANAR); Nufăru-Victoria (din administrarea consiliilor locale) - jud. Tulcea.\**

**2. Situaţia meteorologică în intervalul 16.01.2024, ora 08:00 –17.01.2024, ora 06:00**

**ÎN ŢARĂ**

**Valorile termice au fost în general mai ridicate decât în mod caracteristic acestei date, cu precădere în estul și sud-estul țării, unde abaterile au fost de 4...7 grade. Cerul a fost variabil, cu înnorări mai persistente și, mai ales ziua, pe arii restrânse precipitații predominant sub formă de ninsoare în Maramureș, Transilvania și în sudul Banatului, dar trecător și în Dobrogea unde a plouat slab. La munte local a nins. Vântul a suflat slab și moderat, cu intensificări pe crestele montane, rafale de peste 70...80 km/h ce au viscolit ninsoarea, iar la viteze mai mici, între 45 și 60 km/h și în celelalte regiuni, cu excepția Banatului și Crișanei. La ora 20 era strat de zăpadă la munte, ce măsura -în platformele stațiilor meteorologice- până la 78 cm la Bâlea Lac, în cea mai mare parte a Moldovei până la 22 cm, local în Maramureș până la 4 cm și în Transilvania până la 9 cm și doar pe areale mici în Banat, Crișana, Oltenia și Muntenia, între 1 și 4 cm. Izolat a fost ceață în sud-vest. Temperaturile maxime s-au situat între -2 grade la Joseni și Dumbrăvița de Codru și 9 grade la Călărași, Slobozia și București-Filaret, iar la ora 6 se înregistrau valori termice cuprinse între -17 grade la Întorsura Buzăului și 2 grade la Moldova Nouă, Oravița, Mahmudia și Sulina.**

***Observație: de ieri, de la ora 6, au fost în vigoare 6 atenționări cod galben pentru fenomene meteorologice periculoase imediate, 3 emise de către SRPV Sibiu și câte 1 emisă de către SRPV Bacău, SRPV Craiova și SRPV Timișoara.***

**LA BUCUREŞTI**

**Valorile termice s-au situat peste cele caracteristice datei, cu o maximă de 8 grade la Afumați și Băneasa și 9 grade la Filaret. Cerul a fost variabil, iar vântul a suflat slab până la moderat. La ora 6 se înregistrau -5 grade la Afumați și Filaret și -8 grade în Băneasa.**

**3. Prognoza meteorologică în intervalul 17.01.2024, ora 08:00 –18.01.2024, ora 08:00**

**ÎN ŢARĂ**

**Valorile termice se vor situa peste cele specifice perioadei în cea mai mare parte a țării, astfel că temperaturile maxime se vor încadra între 1 și 11 grade, cu cele mai mari valori în Dealurile de Vest. Acestea vor fi mixte la munte și în Maramureș și mai ales sub formă de ploaie în celelalte regiuni. Izolat se va depune polei, iar în nord-vest vor fi cantități de apă de peste 15...20 l/mp. Vântul va sufla slab și moderat, cu intensificări temporare în vest, nord și est, cu viteze în general de 45...55 km/h, dar și la munte, unde rafalele vor depăși 70...80 km/h la altitudini mari. Mai ales dimineața, cu totul izolat se va forma ceață.**

**LA BUCUREŞTI**

**Vremea va fi în general frumoasă. Cerul va fi variabil în timpul zilei și mai mult noros noaptea, iar vântul va sufla în general slab. Temperatura maximă va fi de 5...7 grade, iar cea minimă de -3...-1 grad.**

**4. Buletin nivometeorologic pentru perioada 16.01.2024 ora 20 - 17.01.2024 ora 20**

**Masivele Făgăraș, Bucegi, Rodnei, Călimani-Bistriţei: RISC ÎNSEMNAT (3)**

**La peste 1800 m, la suprafață se întâlnește un strat de zăpadă proaspătă, cu rezistenţă şi stabilitate redusă, ce pe alocuri depășește 10-15 cm, depus peste stratul provenit din episodul precedent de ninsori, iar spre bază stratul vechi este în general înghețat şi stabil. Datorită intensificărilor de vânt zăpada a fost spulberată, formându-se depozite noi în zonele adăpostite, unele peste troienele preexistente, iar pe creste sunt numeroase plăci noi de vânt, îndeosebi pe versanţii estici. Mai ales la supraîncărcări, dar posibil şi spontan, se pot declanșa avalanșe de placă, sau alunecarea stratului de zăpadă proaspătă peste stratul vechi și întărit, riscul fiind însemnat (3).**

**Sub 1800 m, stratul de zăpadă are dimensiuni mai reduse, dar şi aici se întâlnesc numeroase zone cu acumulări însemnate de zăpadă viscolită, inclusiv de la altitudini mai mari. Izolat spontan, dar mai ales la supraîncărcări mari, se pot declanșa avalanșe mici și izolat medii, riscul fiind moderat (2).**

**Masivele Ceahlău, Parâng, Vlădeasa, Țarcu-Godeanu: RISC MODERAT (2)**

**Pe fondul ninsorilor din ultimele 24 de ore, la suprafață se găsește un strat de zăpadă proaspătă ce pe alocuri depășește 10-15 cm atât în zonele înalte cât și în unele mai joase. Acest strat este depus peste zăpada veche, în general stabilizată, iar în unele locuri peste stratul de zăpadă provenit în urma episodului precedent de ninsori, ceea ce face stratul un pic mai instabil. Vântul intens din zona crestelor a dus la formarea de noi plăci de vânt, mai ales pe versanţii cu expoziţie estică, iar în zonele adăpostite și la altitudini mai joase sunt depozite şi troiene de zăpadă spulberată. Pe pantele suficient de înclinate se pot declanșa avalanșe de dimensiuni mici și medii, prin ruperea și alunecarea plăcilor de vânt din apropierea crestelor, sau prin alunecarea stratului de la suprafață peste straturile mai vechi, riscul fiind amplificat la supraîncărcări. Riscul declanșării avalanșelor va fi moderat (2).**

**Evoluția vremii din perioada 15.01.2024 - 16.01.2024:**

**Vremea a fost rece, geroasă în zonele înalte. Cerul a fost mai mult noros, variabil spre sfârșitul intervalului și pe arii extinse a nins. Pe arii restrânse cantitățile de precipitații au depășit 10 l/mp. Vântul a prezentat intensificări susținute din sector predominant vestic, cu rafale ce au depășit local 40-50 km/h, iar în zonele înalte din Carpații Meridionali și Orientali au depășit temporar 70-100 km/h viscolind ninsoarea sau spulberând zăpada. Stratul de zăpadă a crescut în majoritatea locațiilor, cu până la 16 cm la Bucin. Local s-a semnalat ceață, asociată și cu depunere de chiciură în zonele mai înalte.**

**În data de 16.01.2024, la ora 14, stratul de zăpadă din platforma stațiilor meteorologice măsura:**

**Carpaţii Meridionali: 79 cm la Bâlea Lac, 63 cm la Vf. Omu, 45 cm Vf. Țarcu, 40 cm la Cuntu, 29 cm la Păltiniș, 28 cm la Parâng, 16 cm la Predeal, 12 cm la Sinaia, 10 cm la Fundata;**

**Carpaţii Orientali: 70 cm la Vf. Călimani, 63 cm la Bucin, 60 cm la Vf. Iezer, 35 cm la Vf. Lăcăuți, 22 cm la Ceahlău-Toaca, 13 cm la Penteleu;**

**Carpaţii Occidentali: 69 cm la Stâna de Vale, 25 cm la Semenic, 14 cm la Roșia Montană, 10 cm la Băișoara, 4 cm la Vf. Vlădeasa.**

**Prognoza vremii în intervalul 16.01.2024 ora 20 - 17.01.2024 ora 20:**

**Vremea va fi rece în cursul nopții, geroasă la peste 1600 metri, iar în cursul zilei va intra într-un proces de încălzire. Cerul va fi variabil, cu unele înnorări temporare și izolat, în special în masivele nordice, va mai ninge slab. Vântul va sufla slab și moderat, cu intensificări în zonele înalte, din sector predominant vestic, cu rafale ce vor depăși temporar 70-90 km/h, viscolind sau spulberând zăpada. Pe arii restrânse se va semnala ceață, asociată cu depunere de chiciură în zonele înalte.**

**Temperaturi prognozate în intervalul 16.01.2024 ora 20 - 17.01.2024 ora 20:**

**Peste 1800 m: temperaturi minime: -16…-11 grade; temperaturi maxime: -5….-1 grad;**

**Sub 1800 m: temperaturi minime: -12…-6 grade; temperaturi maxime: -2….4 grade.**

**Vânt la peste 2000 m: din sector predominant vestic, cu viteze de 50-70 km/h și temporar de 70...90 km/h.**

**Izoterma de 0 grade: în urcare de la 200 m spre 1100-1400 m în masivele nordice și 1400-1700 m în cele sudice.**

1. ***CALITATEA APELOR***

**1. Pe fluviul Dunărea**

**Nu au fost semnalate evenimente deosebite.**

**2. Pe râurile interioare**

**Nu au fost semnalate evenimente deosebite.**

**3. Pe Marea Neagră**

**Nu au fost semnalate evenimente deosebite.**

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului* informează că, din rezultatele analizelor efectuate pentru data de 15.01.2024 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).**

**A fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni) la stațiile: B-6, B-9, B-15, B-16, B-17, B-20, B-23 (mun. Bucureşti), B-25 (com. Vidra), B-27 (oraşul Voluntari). Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.**

***Agenţia pentru Protecţia Mediului Timiş* informează despre producerea, în data de 14.01.2024, la ora 13:30, unei poluări accidentale a aerului, cu o cantitate de aproximativ 300 mc de gaze, în zona localităţii Livezile, judeţul Timiş, din cauza unei avarii la colectorul de distribuţie gaze Foeni-Partoş, care aparţine operatorului Expert Petroleum. S-a izolat tronsonul de colector avariat şi s-a remediat prin montarea unor şarniere.**

1. **În domeniul solului şi vegetaţiei**

**Nu au fost semnalate evenimente deosebite.**

1. **În domeniul supravegherii radioactivităţii mediului**

***Agenţia Naţională pentru Protecţia Mediului* informează că pentru factorii de mediu urmăriţi nu s-au înregistrat depăşiri ale limitelor de avertizare/alarmare, conform OM 1978/2010, în intervalul 15.01.2024-16.01.2024 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.**

1. **În municipiul Bucureşti**

**Nu au fost semnalate evenimente deosebite.**

1. ***ALIMENTĂRI CU APĂ***

***Administraţia Bazinală de Apă Prut-Bârlad***

**Judeţul Botoşani**

**Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havârna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.**

**Judeţul Iaşi**

**Se menţine situaţia de restricţii în alimentarea cu apă pentru piscicultură la folosinţele:**

**- S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei III de aplicare a restricțiilor;**

**- S.C. ACVACOM S.R.L. Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;**

**- S.C. MIHPES S.R.L. Iaşi prin reducerea debitelor la sursa r. Valea Oii – ac. Sârca corespunzător treptei III de aplicare a restricţiilor.**

**Se aplică situația de restricții în alimentarea cu apă la folosința:**

**- S.C. APAVITAL S.A. Iași prin reducerea debitelor la sursa r. Bahlui – ac. Pârcovaci corespunzător treptei III de aplicare a restricțiilor.**

**Judeţul Vaslui**

**Se menţin prevederile „Planului de restricţii şi folosire a apei în perioade deficitare”, astfel:**

**- treapta III - pentru S.C. AQUAVAS S.A. Vaslui – Sucursala Vaslui din acumularea Soleşti.**

***Administraţia Bazinală de Apă Olt***

**Judeţul Braşov**

**Începând cu data de 21.12.2023 Compania APA Braşov S.A. anunţă începerea diminuării preluării de apă brută din acumularea Săcele – pr. Tărlung cu 450 l/s şi începerea compensării necesarului de apă din sursa subterană de rezervă - Front captare A.N.I.F. – zona Harman Prejmer (aplicare prevederi “Plan de restricţii şi folosire a apei în periodele deficitare”). Nu s-au impus restricţii de alimentare cu apă la populaţie.**

**DIRECȚIA COMUNICARE**